Simon Abeles

Simon Abeles (natus Pragae circa annum 1681; ibidem mortuus die 21 Februarii 1694) fuit puer Iudaicus Pragensis, filius cuiusdam Lazari Abeles. Anno aetatis suae circiter 12 ad fidem Christianam conversus est. Creditur in odium fidei Christianae a patre et amico eius occisus esse; itaque martyrellus Pragensis appellatur. Die 31 Martii 1694 cum summa pompa et solemnitate in ecclesia Teynensi (alias ecclesia sanctae Mariae ante Laetem curiam) in capella Sancti Ioannis Baptistae sepultus est.Joannes Florian Hammerschmid, Prodomus Gloriae Pragenae (Pragae, 1723), 30. 

Anno 1696, evulgatus est liber Latinus de causa Simonis Abeles a Iesuita Ioanne Eder scriptus nomine Virilis constantia pueri duodennis Simonis Abeles in odium fidei a Iudaeo parente, Lazaro Abeles Pragae crudeliter occisi 21 Februarii 1694 in tuendo fortiter fidei Christianae proposito relucens.

 Notae 

 Nexus externi 
 Ioannis Ederi Virilis Constantia

Categoria:Nati saeculo 17
Categoria:Mortui 1694
Categoria:Iudaei
Categoria:Incolae Cechiae